בואו לאכול איתי (תוכנית טלוויזיה ישראלית)

בואו לאכול איתי היא תוכנית מציאות ישראלית המבוססת על הפורמט הבריטי "Come Dine with Me" של ערוץ 4 הבריטי. התוכנית עלתה לאוויר ב-6 במאי 2012 בערוץ הראשון, שם שודרה במשך שתי עונות והחל מעונתה השלישית משודרת בכאן 11. פרקי התוכנית מלווים בקריינות קומית של שי אביבי. ב-15 באוגוסט 2024, התוכנית חודשה לעונה תשיעית. ב-2 בספטמבר 2024 נפתחה ההרשמה לעונה התשיעית. בתוכנית מתחרים חובבי בישול מי מביניהם הוא הבשלן האולטימטיבי, תוך כדי נוצרים מפגשים חברתיים בלתי שגרתיים היוצרים מצבים טעונים, חלקם קומיים. כל מתמודד מארח את המתמודדים האחרים בביתו הפרטי לארוחה הכוללת שלוש מנות: ראשונה, עיקרית וקינוח. מלבד האוכל על המתמודד להשקיע בבידור ובחוויה הכוללת, כדי לשמח ולארח כהלכה את המתמודדים הסועדים אצלם. בסיום הארוחה מעניקים המתמודדים המתארחים למארח ציון מ-1 עד 10. בתום סבב האירוח נפתחות המעטפות, וחושפים מי מבין הבשלנים השיג את הציון הגבוה ביותר. המנצח זוכה בנסיעה קולינרית לאיטליה. המתמודדים המשתתפים בתוכנית הם מראה מגוונת ואקסטרימית של החברה הישראלית, כפי שבא לידי ביטוי בדברים כגון גילאי המשתתפים, מצבם הסוציו-אקונומי, דעותיהם הפוליטיות, ארצות המוצא והדת שלהם, מקצועותיהם, התפיסות הקולינריות שלהם (טבעונים, צמחונים, קרניסטים, שומרי כשרות) ועוד. בשנת 2011 רכשה רשות השידור את זכויות השידור של התוכנית. התוכנית עלתה לאוויר ב-6 במאי 2012 בערוץ הראשון כחלק מלוח השידורים החדש של הערוץ שניסה להתחרות בערוצים המסחריים בשעות ה"פריים טיים". התוכנית שודרה בערוץ במשך שתי עונות, ולאחר סגירת רשות השידור היא עברה לכאן 11. ב-9 באוקטובר 2018 עלתה התוכנית בכאן 11 והתקיימה לראשונה בפורמט הזוגות. התוכנית התקיימה בפורמט זה במשך שתי עונות, עד החזרה לפורמט היחידים בעונה החמישית. החל מהעונה השישית, התוכנית מופקת על ידי חברת "Armoza Formats" לאחר מעבר זכויות ההפקה מחברת "גיל הפקות" שהפיקה את חמשת העונות הראשונות של התוכנית. בספטמבר 2023, שר התקשורת שלמה קרעי יצא נגד התבטאויות פוליטיות לכאורה במהלך הקריינות של העונה השביעית כחלק ממאבקו בתאגיד השידור הישראלי. במרץ 2024 החלה ההפקה של תוכנית הבת "בואו לאכול איתי בערבית", המיועדת להשתתפות החברה הערבית. התוכנית צפויה לעלות לשידור במכאן 33. אתר האינטרנט הרשמי של בואו לאכול איתי בואו לאכול איתי, באתר כאן BOX בואו לאכול איתי, ברשת החברתית פייסבוק "בואו לאכול איתי", במסד הנתונים הקולנועיים IMDb (באנגלית) "בואו לאכול איתי", באתר אידיבי "בואו לאכול איתי", במיזם "אישים" לתיעוד היצירה הישראלית קבוצת המעריצים של התוכנית, ברשת החברתית פייסבוק בואו לאכול איתי עונת הסטטיסטיקות, כל המידע אודות התוכנית (בארכיון האינטרנט) ערוץ 1 מצטרף לגל הריאליטי: ישדר את הדוקו ריאליטי "בוא לאכול איתי", באתר הארץ, 3 באפריל 2011 רננית פרשני, בואו לאכול איתי חוזרת, וטוב שכך, באתר nrg‏, 16 בדצמבר 2013 כיצד הצליחה תוכנית הטלווזייה "בואו לאכול איתי" לכבוש את המסך?, סרטון בערוץ "כאן חדשות", באתר יוטיוב (אורך: 13:30) נעמה רק, ‏תסריטאית "בואו לאכול איתי" במסע למציאת הקרינג' הכי קרינג'י, באתר "Time Out ישראל", 13 ביולי 2024 מאיה גדש, ‏רגע לפני סיום העונה: בשורה משמחת לחובבי "בואו לאכול איתי", באתר מעריב אונליין, 15 באוגוסט 2024 ההרשמה לבואו לאכול איתי עונה 9 פתוחה!, בעמוד הפייסבוק של תאגיד השידור הישראלי, 2 בספטמבר 2024 עכבר העיר אונליין, ערוץ 1 מצטרף לגל הריאליטי: ישדר את הדוקו ריאליטי "בוא לאכול איתי", באתר הארץ, 3 באפריל 2011 שלי פריצקר, החל ממאי: ערוץ 1 משיק לוח שידורי ערב חדש, באתר כלכליסט, 19 במרץ 2012 עדיאל איתן מוסטקי, קרעי מחפש את התאגיד - ומצא מה לא בסדר אפילו ב"בואו לאכול איתי", באתר כלכליסט, 10 בספטמבר 2023